oliverkinch/danmarks-statistik huggingface dataset:
Brændstof trækker forbrugerprisstigningerne op

10. juli 2020

Det samlede forbrugerprisindeks steg 0,3 pct. i juni i forhold til samme måned sidste år. Stigningen er højere end i maj, hvor den årlige stigning var 0,0 pct. Forbrugerprisindekset for juni er i mindre omfang påvirket af COVID-19 i forhold til de to seneste måneder, da bortfaldet af prisobservationer har været mindre, men dog stadig lidt større end normalt. For nogle brancher har det fortsat ikke været muligt at indhente priser, så prisudviklingen er i disse tilfælde blevet estimeret. Det er i høj grad prisændringer inden for transport, herunder særligt prisstigninger på benzin og diesel, der er medvirkende til at forbrugerprisindekset igen er stigende. Forbrugerprisindekset ekskl. energiprodukter og ikke-forarbejdede fødevarer (kerneinflationen) har en årsstigning på 0,9 pct., hvilket er en stigning fra 0,7 pct. måneden før. Her er det i høj grad prisændringer på tøj, der trækker kerneinflationen op.

Forbruger- og nettoprisindeks  juni 2020

10. juli 2020 - Nr. 272

Hent som PDF

Næste udgivelse: 10. august 2020

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Drastisk fald i indbrud i beboelser

10. juli 2020

Antallet af anmeldte indbrud i beboelser har over en længere periode været faldende, men i årets 2. kvartal var antallet drastisk lavere end i samme kvartal de tidligere år. Der blev således anmeldt 2.826 indbrud i beboelser i 2. kvartal 2020, hvor antallet af anmeldelser i samme periode i 2019 var 4.947. Det svarer til et fald på 43 pct. Indbrud i beboelser dækker over villa o.l., landejendom, lejlighed og værelse. Det lave antal hænger sandsynligvis sammen med, at det er blevet sværere for indbrudstyvene at begå indbrud, når mange i løbet af foråret har holdt sig hjemme efter nedlukningen af Danmark som følge af COVID-19. Stigningen i 2018 kan formentlig forklares af indbrudsparagraffen (§ 276a), som trådte i kraft 1. januar samme år. Indførelsen af den nye paragraf betyder i praksis, at en række anmeldelser, der tidligere blev registeret som tyveri, nu registreres som indbrud.

Kriminalitet (kvt.)  2. kvt. 2020

10. juli 2020 - Nr. 273

Hent som PDF

Næste udgivelse: 19. oktober 2020

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold
Svin gav bedste resultat i mands minde

9. juli 2020

De godt 2.000 danske heltidsbedrifter med svin havde i 2019 et driftsresultat på 3,7 mio. kr. i gennemsnit. Det svarer til en afkastningsgrad på 8,4 pct., og er med afstand det bedste resultat i mange år. Vi skal tilbage til 1989 for at finde et bedre afkast i svineproduktionen, hvilket fremgår af statistikbanktabellen JORD100. Driftsresultatet er det beløb, der er tilbage til ejerens aflønning, egenfinansiering af investeringer og afvikling af gæld.

Regnskabsstatistik for landbrug  2019

9. juli 2020 - Nr. 271

Hent som PDF

Næste udgivelse: 9. juli 2021

Alle udgivelser i serien: Regnskabsstatistik for landbrug

Kontakt

Henrik Bolding Pedersen, tlf. 20 57 88 87

Kilder og metode

Statistikken dækker landbrug med en produktion svarende til et standard output på mindst 25.000 euro. Læs mere om kilder og metoder i statistikdokumentationen. Usikkerheden for eksempelvis driftsresultatet for konventionelle heltidsbedrifter med malkekvæg er beregnet til, at gennemsnittet på 4,813 mio. kr. med 95 pct. sandsynlighed er mellem 4,638 mio. kr. og 4,987 mio. kr. Heltidslandbrug har et samlet arbejdsforbrug på mindst 1.665 timer. Driftsresultatet aflønner ejerens arbejdsindsats og investerede kapital. Driftsresultat efter ejeraflønning: Ejerfamiliens arbejde er for 2022 aflønnet med 218,25 kr. i timen. Afkastningsgrad viser forrentningen af den investerede kapital i pct. Soliditetsgrad efter hensættelser viser egenkapital efter hensatte forpligtelser i pct. af samlede aktiver i selveje.

Vis hele teksten »
« Minimer teksten
Statistik­dokumentation

Regnskabsstatistik for jordbrug

Del sidens indhold
Fald i overskud trukket af varer

9. juli 2020

I maj var der et overskud på betalingsbalancens løbende poster på 13,3 mia. kr., hvilket var 3,6 mia. kr. mindre end i april (i sæsonkorrigerede tal). Faldet sker især på baggrund af et fald i overskuddet på varer, som følge af både et fald i eksporten og en stigning i importen. Fra januar til maj 2020 var der et overskud på betalingsbalancens løbende poster på 58,2 mia. kr., hvilket er 7,6 mia. kr. mere end samme periode sidste år. Det er især overskuddet på varer og indkomst, der er større i 2020.

Betalingsbalancen over for udlandet  maj 2020

9. juli 2020 - Nr. 269

Hent som PDF

Næste udgivelse: 10. august 2020

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Stigning i både eksport og import af varer i maj

9. juli 2020

Eksporten af varer steg 3,3 pct. i maj og importen steg 2,4 pct. Eksporten er faldet 7,6 pct. de seneste tre måneder sammenlignet med de foregående tre måneder. I samme periode er importen faldet 6,0 pct. Det viser tallene for Udenrigshandel med varer uden skibe, fly, brændsel mv., når der korrigeres for normale sæsonudsving.

Udenrigshandel med varer (md)  maj 2020

9. juli 2020 - Nr. 270

Hent som PDF

Næste udgivelse: 10. august 2020

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Bilkøbet i juni har taget revanche efter COVID-19

8. juli 2020

Bilkøbet i juni har taget kraftigt revanche efter at have ligget noget underdrejet i marts-maj som følge af COVID-19. Tilgangen på 14.300 biler var 24,2 pct. større end i maj og 19 pct. større end gennemsnittet for marts-maj, når der korrigeres for sæsonudsving. Væksten er bredt funderet med en fremgang fra maj til juni på 24,8 pct. i tilgangen til husholdningerne og 23 pct. i tilgangen til erhvervene. Fremgangen i juni er dog ikke tilstrækkelig til at kompensere for konsekvenserne af COVID-19 for tilgangen i andet kvartal, som var 18,6 pct. lavere end i første kvartal. Den kvartalsvise udvikling er især domineret af nedgangen i tilgangen til erhvervene på 39 pct. Tilgangen til husholdningerne faldt 'kun' 4,3 pct. Husholdningernes køb af brugte biler, som slog alle rekorder i juni, bliver behandlet senere i artiklen.

Nyregistrerede motorkøretøjer  juni 2020

8. juli 2020 - Nr. 268

Hent som PDF

Næste udgivelse: 10. august 2020

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Fortsat stigning i bibliotekernes online tjenester

8. juli 2020

Udlån af materiale fra bibliotekernes online tjenester, fx eReolen og Filmstriben steg i 2019.  Antallet af e-bogsvisninger steg fra knap 3,8 mio. visninger i 2018 til 5,0 mio. i 2019, hvilket er en stigning på 32 pct. Visninger af e-bøger omfatter her alle digitale udlån, dvs. downloads, onlineadgang til e-bøger, og digitale lydbøger. Stigningen ses også i brugen af digitale lån. Visninger af bibliotekernes online multimediaoptagelser er 1,2 mio. i 2019, hvilket er en stigning på 21 pct. sammenlignet med 2018. Tallene dækker 2019 og er derfor ikke påvirket af COVID-19.

Biblioteker  2019

8. juli 2020 - Nr. 265

Hent som PDF

Næste udgivelse: 20. juli 2021

Alle udgivelser i serien: Biblioteker

Kontakt

Trine Jensen, tlf. 20 13 88 17

 Isabel Maria dos Santos Cardoso, tlf. 61 50 11 61

Kilder og metode

Statistikken bygger på spørgeskemaer udsendt til alle folkebiblioteker, filindberetninger fra bibliotekernes administrationssystemer samt supplerende informationer fra Slots- og Kulturstyrelsen. Formålet med folkebiblioteksstatistikken er at belyse bibliotekernes aktiviteter (de pædagogiske læringscentres).   

Vis hele teksten »
« Minimer teksten
Statistik­dokumentation

Biblioteker

Del sidens indhold
God sommer på vej for feriehuse trods COVID-19

8. juli 2020

Ved udgangen af juni var der booket 380.000 husuger for resten af 2020, hvilket er 18 pct. mere end på samme tidspunkt sidste år. Fremgangen skyldes især, at danskerne har booket dobbelt så mange husuger i forhold til sidste år. De mange bookninger er dog næppe nok til at opveje 2,4 mio. manglende overnatninger i årets første halvdel. Denne artikel indeholder foreløbige tal for juni for at være så aktuel som muligt under COVID-19 krisen. Tallene er baseret på de indberetninger, som Danmarks Statistik på nuværende tidspunkt har modtaget for juni, og de dækker 99 pct. af den samlede indberetning. De endelige tal for juni offentliggøres 11. august. Tal for maj måned ses længere nede.

Feriehusudlejning  maj 2020

8. juli 2020 - Nr. 267

Hent som PDF

Næste udgivelse: 11. august 2020

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Hotelovernatninger faldt 85 pct. i maj

8. juli 2020

Overnatningssteder med udendørsfaciliteter har klaret sig bedst under COVID-19 nedlukningen af Danmark. I maj 2020 faldt overnatningerne på hoteller, feriecentre, campingpladser, vandrerhjem og lystbådehavne med i alt 1,9 mio. i forhold til maj 2019, svarende til et samlet fald på 59 pct. Overnatninger på hoteller faldt med 85 pct. og feriecentre med 75 pct. mens overnatninger på vandrerhjem faldt med 86 pct. Bedre gik det for campingpladser der kun oplevede et fald på 15 pct. mens lystbådehavne oplevede en fremgang på 6 pct. i maj i forhold til samme måned sidste år.  De store udsving i maj betød, at hotellernes andel af de samlede overnatninger faldt fra 48 pct. til 17 pct. mens campingpladsernes andel steg fra 34 pct. til 70 pct. i forhold til maj sidste år.

Overnatninger på hoteller, feriecentre, campingpladser og vandrerhjem mv.  maj 2020

8. juli 2020 - Nr. 266

Hent som PDF

Næste udgivelse: 11. august 2020

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Flere detailvirksomheder sælger via internettet

7. juli 2020

Ændret 19. november 2020 kl. 08:00

Der er desværre konstateret fejl i Regnskabsstatistikken for private byerhverv 2018, som er blevet rettet d.d. Da statistikken bidrager med en del af datagrundlaget for Generel firmastatistik, er der ligeledes rettet i denne. Rettelserne har primært betydning for variablen omsætning, som kan findes i de tilknyttede statistikbanktabeller, mens rettelserne for antal virksomheder og årsværk, som er omtalt i denne opgørelse, er ubetydelige. Rettelserne er markeret med rødt.

Vis hele teksten »
« Minimer teksten

I 2018 var der 1.564 firmaer med hovedaktivitet inden for detailhandel via internettet (se kilder og metode). Det var det højeste antal målt nogensinde i Danmark. Væksten har været stabil de seneste fem år, så der i 2018 var næsten 600 flere af disse firmaer end i 2014. Til sammenligning faldt det samlede antal af firmaer inden for detailhandel fra 19.100 i 2014 til 18.400 i 2018. Dermed udgjorde firmaer med hovedaktivitet inden for detailhandel via internettet 8,5 pct. af alle detailhandelsvirksomheder i 2018, mod 5,1 pct. i 2014. Også målt på omsætning var der vækst i disse brancher, og man kan se i branchetallene fra detailomsætningsindekset, at det er forsat i 2019 og 2020 - ikke mindst i månederne påvirket af COVID-19 krisen (se mere i tabellen www.statistikbanken.dk/deta2012).

Generel firmastatistik  2018

7. juli 2020 - Nr. 264

Hent som PDF

Næste udgivelse: 4. maj 2021

Alle udgivelser i serien: Generel firmastatistik

Kontakt

Julie Cathrine Krabek Sørensen, tlf. 23 66 46 60

Kilder og metode

Generel Firmastatistik omfatter alle reelt aktive firmaer, således indgår hobbylignende firmaer med ingen eller ringe aktivitet ikke i statistikken. At statistikken er afgrænset til reelt aktive firmaer betyder, at kun firmaer med et aktivitetsniveau, der modsvarer en arbejdsindsats på mindst 0,5 årsværk, er omfattet

Vis hele teksten »
« Minimer teksten
Statistik­dokumentation

Generel firmastatistik
Store dele af industrien stadig påvirket af COVID-19

7. juli 2020

Det samlede produktionsindeks for industrien faldt i maj med 3,0 pct. Faldet kommer efter et fald i april på 5,2 pct. Indekset er nu på et niveau som ikke er set lavere siden september 2017. Dermed er der ingen tvivl om, at produktionen i industrien har været påvirket af COVID-19 og følgerne heraf. Set over perioden marts-maj 2020 i forhold til december 2019-februar 2020 er den samlede industriproduktion faldet 4,3 pct. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling. I denne NYT ser vi også på, hvordan industrien er blevet påvirket af COVID-19 i det øvrige Europa og USA.

Industriens produktion og omsætning  maj 2020

7. juli 2020 - Nr. 263

Hent som PDF

Næste udgivelse: 7. august 2020

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Færre konkurser i juni end i maj trods COVID-19

6. juli 2020

Der var 177 erklærede/kundgjorte konkurser i juni blandt aktive virksomheder, når der korrigeres for normale sæsonudsving. Det er 9 pct. færre end i maj. Konkurserne medførte 705 tabte job (omregnet til fuld tid) i faktiske tal, hvilket er 21 pct. færre end i maj. I andet kvartal var der 3 pct. flere konkurser end i første kvartal, men jobtabet var 40 pct. større. Sammenlignet med tidligere års jobtab pga. konkurs er der i marts-juni 2020 især tabt mange jobs blandt hoteller og restauranter. Niveauet og udviklingen skal vurderes med nogen forsigtighed som følge af sagsophobningen under Sø- og Handelsrettens samt Skifteretternes nøddrift fra 12. marts til 26. april.

Konkurser  juni 2020

6. juli 2020 - Nr. 261

Hent som PDF

Næste udgivelse: 6. august 2020

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Tvangsauktioner er stabile på trods af COVID-19

6. juli 2020

Det samlede antal bekendtgjorte tvangsauktioner ligger i første halvår på niveau med antallet af tvangsauktioner i samme periode året før, til trods for store udsving i marts, april og maj. Med junis 196 tvangsauktioner endte første halvår 2020 således med 1.095 tvangsauktioner, mens tallet for første halvår 2019 lå på 1.098, når der korrigeres for normale sæsonudsving. Dermed ser det ud til, at situationen igen er normaliseret efter nedlukningen af fogedretterne pga. COVID-19 den 13. marts og den efterfølgende genåbning af de danske domstole den 27. april 2020.

Tvangsauktioner  juni 2020

6. juli 2020 - Nr. 262

Hent som PDF

Næste udgivelse: 6. august 2020

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Store koncerter trækker halvdelen af publikum

3. juli 2020

Det samlede antal koncertgæster i Danmark udgjorde 7,6 mio. i 2018. Næsten halvdelen af koncertgæsterne deltog i live-arrangementer med over 500 tilskuere pr. koncert. Dvs. større arrangementer, som er forbudt lige nu på grund af COVID-19. Hver tredje publikum deltog i koncerter med færre end 200 gæster. Det viser en ny årlig statistik om live musik. I første omgang opgøres antal koncerter og koncertgæster for 2018. Statistikken vil på sigt, ud over publikummet foran scenen, også afdække aktørerne på og bag scenen. Sidst i denne NYT ses nærmere på forskellige befolkningsgruppers forbrug af live musik.

Livemusik  2018

3. juli 2020 - Nr. 260

Hent som PDF

Næste udgivelse: 7. december 2021

Alle udgivelser i serien: Livemusik

Kontakt

Christian Max Gustaf Törnfelt, tlf. 21 63 60 20

Kilder og metode

Antallet af koncerter, samt antallet af publikummer, der overværer koncerterne, estimeres ud fra data registreret hos KODA i form af faktureringer af ind- og udbetalinger af musikrettigheder.

Vis hele teksten »
« Minimer teksten
Statistik­dokumentation

Livemusik
Streaming af musik stagnerer

2. juli 2020

Salget af indspillet musik til forbrugerne er steget for syvende år i træk. Stigningen kan især henføres til streamingtjenesterne, der har øget deres salg hvert år siden 2012, hvor de åbnede i Danmark. Væksten i salget af streaming har mere end opvejet det sideløbende fald i salget af musik på fysiske medier og gennem downloads. Men det ser nu ud til, at streamingsalget er stagneret. Frem til 2017 oplevede streamingtjenesterne tocifrede vækstrater, men fra 2018 til 2019 steg salget kun med 9 pct. og fra 2019 til 2020 med blot 5 pct.

Musik  2019

2. juli 2020 - Nr. 259

Hent som PDF

Næste udgivelse: 20. august 2021

Alle udgivelser i serien: Musik

Kontakt

Claus Werner Andersen, tlf. 91 37 64 04

Kilder og metode

Musikstatistikken er baseret på data fra pladeselskabernes brancheorganisation (IFPI) og organisationerne KODA og Gramex, der forvalter rettighedsbetalingerne.Der er suppleret med oplysninger fra NCB¿s officielle regnskaber. Kulturvaneundersøgelsen er en kvartalsvis statistik som baserer sig på ca. 3.000 gennemførte interviews blandt et repræsentativt udsnit af befolkningen i alderen 16 år og over. Læs mere om kulturvaneundersøgelsen.

Vis hele teksten »
« Minimer teksten
Statistik­dokumentation

Handel med musikrettigheder- og værker

Del sidens indhold
Største indvinding i Roskilde for 15. år i træk

1. juli 2020

Roskilde Kommune indvandt i 2019 3,3 mio. m3, svarende til 11 pct. af den samlede indvinding på 29,7 mio. m3. Det var 15. år i træk, at Roskilde kommune havde den største indvinding af råstoffer blandt kommunerne. Også i 2006 havde Roskilde kommune den største indvinding på land med 3,3 mio. m3, hvilket var på samme niveau som i 2019. Den største komponent er sand, sten og grus med 24,8 mio. m3. I alt blev 40 pct. af den samlede indvinding foretaget i seks kommuner: Roskilde, Aalborg, Aabenraa, Silkeborg, Rebild og Kalundborg.

Råstofindvinding på land  2019

1. juli 2020 - Nr. 258

Hent som PDF

Næste udgivelse: 17. juni 2021

Alle udgivelser i serien: Råstofindvinding på land

Kontakt

Morten Skovrider Kollerup, tlf. 24 52 61 68

Heidi Sørensen, tlf. 24 79 86 81

Kilder og metode

Statistikken er eksklusive tal for indvindingen af salt, olie og gas

Vis hele teksten »
« Minimer teksten
Statistik­dokumentation

Råstofindvinding i Danmark

Del sidens indhold
Solid dansk økonomi ved indgangen til 2020

30. juni 2020

Den danske økonomi har over en årrække været inde i en periode med god økonomisk vækst. I de seneste fem år har den årlige vækst været på over 2 pct., hvilket ikke er set siden anden halvdel af 90'erne og før da i midten af 80'erne. Et væsentligt bidrag til den høje økonomiske vækst kommer fra en dynamisk eksportudvikling, der også har resulteret i store overskud på betalingsbalancen og en stigende udlandsformue. Den danske økonomi var dermed solid, før den blev påvirket af tiltagene i forbindelse med COVID-19.

Nationalregnskab (år)  2019 juni-versíon

30. juni 2020 - Nr. 255

Hent som PDF

Næste udgivelse: 30. september 2020

Alle udgivelser i serien: Nationalregnskab (år)

Kontakt

Christina Just Brandstrup, tlf. 21 45 52 79

Mercedes Sophie Louise Bech, tlf. 51 53 61 56

Kilder og metode

Nationalregnskabet udarbejdes på grundlag af stort set al statistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Tallene for de seneste to år er foreløbige, mens de foregående år er baseret på det endelige nationalregnskab.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
BNP faldt med 2,0 pct. i første kvartal 2020

30. juni 2020

Bruttonationalproduktet (BNP) faldt med 2,0 pct. i første kvartal 2020, når der korrigeres for prisudvikling og sæsonbevægelser. Kvartalsvæksten er dermed revideret op med 0,1 procentpoint i forhold til den seneste offentliggørelse. I første kvartal 2020 er forbruget og eksporten særligt påvirket af nedlukningen i marts pga. COVID-19 og bidrager dermed også markant til faldet i BNP. Opgørelsen i første kvartal 2020 er mere usikker pga. de særlige omstændigheder omkring COVID-19 pandemien. Den samlede BNP-vækst for 2019 er revideret ned med 0,1 procentpoint til 2,3 pct.

Nationalregnskab  1. kvt. 2020 revideret

30. juni 2020 - Nr. 254

Hent som PDF

Næste udgivelse: 31. august 2020

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Markant stigning i erhvervslivets overskud i 2018

30. juni 2020

Ændret 19. november 2020 kl. 08:00

Der er desværre konstateret fejl og mangler i både datagrundlaget og i behandlingen af data, der ligger til grund for opgørelsen. I forbindelse med rettelserne er desuden indarbejdet nye informationer fra enkelte større virksomheder. Rettelserne har primært betydning for de underliggende variable omsætning og andre driftsindtægter og påvirker især nogle enkelte brancher. Samlet set er driftsindtægter i alt opjusteret med 0,2 pct. Der er også foretaget justeringer på omkostningssiden, og derfor er resultatopgørelserne kun påvirket i meget lille grad, samlet set. Rettelserne er markeret med rødt.

Vis hele teksten »
« Minimer teksten

Erhvervslivets resultat før selskabsskat steg med 193 mia. kr. i 2018 i forhold til året før, hvilket udgør en stigning på 53 pct. Stigningen er stærkt påvirket af frasalg og omstruktureringer i den danske del af enkelte betydende globale koncerner. Dermed var resultatet før selskabsskat på 556 mia. kr. Flere forhold ligger bag denne udvikling. Det ordinære resultat steg med 90 mia. kr. til 371 mia. kr., og de finansielle nettoindtægter steg fra 82 mia. kr. til 185 mia. kr. Den største absolutte stigning i resultatet før skat var inden for industri og forsyning med 95 mia. kr. og inden for råstofindvinding med 79 mia. kr.

Regnskabsstatistik for private byerhverv  2018

30. juni 2020 - Nr. 257

Hent som PDF

Næste udgivelse: 16. april 2021

Alle udgivelser i serien: Regnskabsstatistik for private byerhverv

Kontakt

Jeppe Strandgaard Herring, tlf. 24 44 43 06

Mads Tygesen, tlf. 

Kilder og metode

For regnskabsåret 2022 blev der udsendt et spørgeskema til en stikprøve på ca. 9.000 firmaer inden for det private erhvervsliv, herunder til alle firmaer med mindst 50 ansatte. Desuden anvendes oplysninger fra Erhvervs-registeret, SKAT og selskabernes årsrapporter. Bemærk at statistikken kun omfatter markedsaktivitet, dvs. statistikken omfatter ikke firmaer inden for offentlig forvaltning og service mv. Beløbene opgøres i løbende priser. Værditilvækst (pct.) er værditilvækst i pct. af summen af omsætning og andre driftsindtægter. Bruttoavance er bruttofortjeneste i pct. af omsætning. Bruttofortjenesten beregnes som omsætning minus vareforbrug og køb af lønarbejde og underentrepriser. Soliditetsgraden er et udtryk for forholdet mellem egenkapitalen og aktivernes sum. Overskudsgraden er målt som ordinært resultat i pct. af driftsindtægter og omfatter kun ikke-personligt ejede firmaer. Egenkapitalens forrentning er målt som resultat efter selskabsskat i pct. af den gennemsnitlige egenkapi-tal i løbet af året og omfatter kun ikke-personligt ejede firmaer.

Vis hele teksten »
« Minimer teksten
Statistik­dokumentation

Regnskabsstatistik for private byerhverv

Del sidens indhold
Bruttoledigheden stiger for tredje måned i træk

30. juni 2020

Som konsekvens af COVID-19 nedlukningen i midten af marts (se afsnittet 'Særlige forhold ved denne offentliggørelse') steg bruttoledigheden med yderligere 6.200 fra april til maj. Herefter lå bruttoledigheden i maj på 159.400 fuldtidspersoner. Denne stigning, betyder, at ledighedsprocenten tilsvarende steg med 0,2 procent-point fra 5,4 pct. af arbejdstyrken i april til 5,6 pct. i maj. Hermed er brutto-ledigheden steget til det højeste niveau siden december 2012. De tal der omtales i denne offentliggørelse, er sæsonkorrigerede med mindre andet er nævnt. Til at belyse den nyeste udvikling i ledigheden henvises til Styrelsen for Arbejdsmarked og Rekruttering www.jobindsats.dk/jobindsats/publikationer.aspx, hvor daglige opgørelse af nytilkomne ledighedsregistrerede vises. Disse opgørelser er, modsat denne statistik, ikke omregnet til fuldtid men derimod baseret på samtlige tilmeldte ledige uafhængigt af, om disse personer modtager dagpenge, kontanthjælp eller slet ingen ydelse.

Arbejdsløsheden (md.)  maj 2020

30. juni 2020 - Nr. 253

Hent som PDF

Næste udgivelse: 30. juli 2020

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Boligpriserne ramt af COVID-19-krisen

30. juni 2020

På landsplan var den årlige prisstigning på ejerlejligheder i april på 2,5 pct., mens priserne på enfamiliehuse steg 2,0 pct., når man måler prisudviklingen i forhold til samme måned året før. Det er tredje måned i træk, at ejerlejlighedspriserne er steget mere end huspriserne. Hvis man derimod måler prisudviklingen fra februar (før COVID-19) til april, er de faktiske huspriser indtil videre faldet med 0,7 pct., mens ejerlejlighedspriserne er faldet 0,5 pct., når der ikke korrigeres for sæsonudsving (kun kvartalstal sæsonkorrigeres). Dette til trods for, at der normalt ses en positiv sæsoneffekt på priserne fra februar til april.

Ejendomssalg (md.)  april 2020

30. juni 2020 - Nr. 256

Hent som PDF

Næste udgivelse: 31. juli 2020

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Vi tog på 6,5 mio. lange ferierejser til udlandet

29. juni 2020

Danskerne rejste i alt 6,5 mio. gange på lang ferie til udlandet i 2019. Det mest populære rejsemål var Spanien, som stod for 15 pct. af de lange ferierejser. Derefter følger Tyskland, Italien og Grækenland. Ser vi på de mest populære oversøiske destinationer, så gik 4 pct. af rejserne til USA, mens 2 pct. gik til Thailand. En lang ferierejse har mindst fire overnatninger.

Ferie- og forretningsrejser  2019

29. juni 2020 - Nr. 252

Hent som PDF

Næste udgivelse: 29. juni 2021

Alle udgivelser i serien: Ferie- og forretningsrejser

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Tallene er baseret på en interviewundersøgelse, som er en del af en årlig EU-turismeundersøgelse, der har til formål at beskrive danskernes rejsemønster. Undersøgelsen er baseret på en tilfældigt udvalgt stikprøve med herboende danskere i alderen 15 år +.

Vis hele teksten »
« Minimer teksten
Statistik­dokumentation

Ferie- og forretningsrejser

Del sidens indhold
Juni viste opgang i konjunkturbarometrene

29. juni 2020

Alle fire erhverv viser fremgang i deres sammensatte konjunkturindikator for juni. Det er især indikatorer om forventninger til de kommende tre måneders udvikling, der trækker op, mens indikatorer for faktisk udvikling seneste tre måneder er mere nølende. Den største stigning ses for detailhandlen, hvis sammensatte konjunkturindikator er tilbage på niveau med årets første måneder. Erhvervstillidsindikatoren som sammenvejer indikatorerne fra alle fire erhverv, stiger fra 50,1 til 68,1 i juni.

Konjunkturbarometer for erhvervene  juni 2020

29. juni 2020 - Nr. 251

Hent som PDF

Næste udgivelse: 30. juli 2020

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Vi betaler mindre i grønne afgifter

26. juni 2020

Provenuet af de grønne afgifter faldt med 6 pct. fra 81 mia. kr. i 2018 til 76 mia. kr. i 2019. De 76 mia. kr. udgjorde omtrent 7 pct. af de samlede indtægter fra skatter og afgifter i 2019. Dette er den laveste andel siden statistikken for de grønne afgifters begyndelse i 1995. De grønne afgifters andel af det samlede skatte- og afgiftsprovenu er siden 2009 faldet med to procentpoint fra 9 til 7 pct.

Offentlig miljøbeskyttelse, grønne afgifter og miljøstøtte  2018 og 2019

26. juni 2020 - Nr. 250

Hent som PDF

Næste udgivelse: 18. december 2020

Alle udgivelser i serien: Offentlig miljøbeskyttelse, grønne afgifter og miljøstøtte

Kontakt

Jonas Foged Svendsen, tlf. 21 34 73 19

Kilder og metode

Statistikken benytter samme udgifts- og indtægtsbegreber, som anvendes for den offentlige sektor i nationalregnskabet. Tallene er opgjort i løbende priser. I statistikdokumentationen er der en mere omfattende beskrivelse af kilder og metoder. Beregningerne er baseret på de enkelte identificerede udgifts- og indtægtsposter og klassificeret efter nationalregnskabsprincipper i henhold til ESA 2010 via oplysningerne i statsregnskabet samt kommunale og regionale regnskaber. 

Vis hele teksten »
« Minimer teksten
Statistik­dokumentation

Offentlig miljøbeskyttelse, grønne afgifter og miljøstøtte
Lille offentligt underskud i første kvartal

26. juni 2020

I første kvartal 2020 var der et underskud på 0,7 mia. kr. på de offentlige finanser. Det er 25,3 mia. kr. lavere end overskuddet på 24,6 mia. kr. i første kvartal 2019. På udgiftssiden er der som følge af COVID-19 i første kvartal 2020 udbetalt 1,2 mia. kr. i lønkompensation i perioden 9. til 31. marts. Aftalen om lønkompensation er indgået mellem regeringen og arbejdsmarkedets parter og løber frem til 29. august 2020. På indtægtssiden medvirker især et fald i Skatteministeriets skøn for indtægter fra pensionsafkastskatten (PAL-skatten) til faldet i saldoen.

Offentligt kvartalsregnskab  1. kvt. 2020

26. juni 2020 - Nr. 249

Hent som PDF

Næste udgivelse: 28. september 2020

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Massiv fremgang i detailsalget efter genåbning

25. juni 2020

Ændret 25. juni 2020 kl. 09:20

Ved offentliggørelsen var prisudviklingen fra juni 2019 til juni 2020 i tredje afsnit angivet til at være 1,1 pct. lavere, hvor det skal være 5,3 pct. højere.

Vis hele teksten »
« Minimer teksten

Detailsalget steg med 9,4 pct. i maj sammenlignet med april. Detailhandlen har således oplevet en ekstraordinær stor stigning. Dette tal er korrigeret for prisudvikling, sæsonudsving og effekten af handelsdage. 11. maj 2020 blev en række restriktioner for detailhandlen ophævet, hvilket blandt andet betød, at storcentre kunne åbne igen, ligesom pladskravet pr. kunde i en butik blev sænket. Det vurderes, at denne genåbning sammenholdt med den fortsatte nedlukning af øvrige dele af samfundet har bidraget til den betydelige stigning i detailomsætningen. Ser man samlet på perioden marts-maj, hvor tiltag mod COVID-19 har været gældende, var detailsalget 1,1 pct. lavere end i perioden december 2019-februar 2020.

Detailomsætningsindeks  maj 2020

25. juni 2020 - Nr. 247

Hent som PDF

Næste udgivelse: 27. juli 2020

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Studenter med laveste karakter læser til pædagog

25. juni 2020

For studenter med karaktergennemsnit blandt de laveste 10 pct. i deres årgang har især pædagoguddannelsen været mest populær de seneste tre årtier. Folkeskolelæreruddannelsen og sygeplejerskeuddannelsen har også været populære blandt de fleste årgange, på nær perioden 1990-1994 for folkeskolelæreruddannelsen og perioden 2015-2019 for sygeplejerskeuddannelsen.

Studerende ved ordinære uddannelser i Danmark (tillæg)  1990-2019 gymnasier 2

25. juni 2020 - Nr. 248

Hent som PDF

Næste udgivelse: Ingen planlagt

Alle udgivelser i serien: Studerende ved ordinære uddannelser i Danmark (tillæg)

Kontakt

Mikkel Jonasson Pedersen, tlf. 23 60 42 07

Kilder og metode

Tallene stammer fra Elevregistret og registret over befolkningens højest fuldførte uddannelse. Påbegyndt i året dækker over personer, der påbegyndte en videregående uddannelse i perioden 1. oktober året før - 30. september aktuelt år. Tallene for det seneste år er foreløbige og erfaringsmæssigt sker der en korrektion i forbindelse med næste års indberetning.

Vis hele teksten »
« Minimer teksten
Statistik­dokumentation

Elevregistret

Del sidens indhold
Mere vedmasse i skovene - især af løvtræ

24. juni 2020

De danske skove indeholdt 135 mio. kubikmeter vedmasse i 2018. Det er 17 pct. mere end i 2008. Vedmasse af løvtræ er vokset mest med 23 pct., mens der er blevet 8 pct. mere vedmasse af nåletræ. Skovarealet er øget lidt gennem perioden, men væksten i vedmassen skyldes især, at der er blevet mere vedmasse pr. ha skov. I 2018 var der 212 m3 vedmasse pr. ha, det er 13 pct. mere end i 2008 (187 m3 pr. ha).

Ressourceregnskab for skov  2018

24. juni 2020 - Nr. 246

Hent som PDF

Næste udgivelse: Ingen planlagt

Alle udgivelser i serien: Ressourceregnskab for skov

Kontakt

Ingeborg Vind, tlf. 24 83 51 49

Statistik­dokumentation

Ressourceregnskab for skov

Del sidens indhold
Flere ældre har handlet online

24. juni 2020

Tre ud af fire borgere over 16 år har handlet på nettet inden for de seneste tre måneder. Fra 2019 til 2020 er der en stigning på 5 procentpoint i alt, og det er den højeste stigning i de seneste syv år. Der er relativt flest nye online købere blandt de 75-89-årige med en stigning på 65 pct. siden 2016. Det er den største stigning blandt aldersgrupperne. Den næststørste stigning ses blandt de 65-74-årige, hvor stigningen er på 25 pct.

It-anvendelse i befolkningen  2020

24. juni 2020 - Nr. 245

Hent som PDF

Næste udgivelse: 28. juli 2021

Alle udgivelser i serien: It-anvendelse i befolkningen

Kontakt

Anne Vibeke Jacobsen, tlf. 20 14 84 28

Anton Erenbjerg, tlf. 20 14 57 90

Kilder og metode

Oplysningerne kommer fra undersøgelsen It-anvendelse i befolkningen 2025. Undersøgelsen er baseret på resultaterne fra 3.876 gennemførte interviews i april-juni 2025 blandt et repræsentativt udsnit af befolkningen i alderen 16-74 år. Sammenligninger tilbage i tid skal gøres med forbehold for ændring i formuleringer samt ændring i filteret. Læs mere om kilder og metoder i statistikdokumentationen om it-anvendelse i befolkningen.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Mange job med lønkompensation i hovedstaden

23. juni 2020

I april blev 222.100 lønmodtagerjob støttet under lønkompensationsordningen. Det svarer til 11,0 pct. af alle job i det private. En stor del af de lønkompenserede job findes på arbejdssteder i hovedstadsområdet, idet de fem kommuner med den højeste andel af job med lønkompensation alle ligger i hovedstadsområdet. Tårnby har med stor afstand den højeste andel lønkompenserede job, idet 43,8 pct. af de private job i april var omfattet af lønkompensationsordningen. Det hænger sammen med, at mange job i kommunen har tilknytning til luftfart. Næsthøjest ligger Rødovre med 18,8 pct., fulgt af Frederiksberg med 15,5 pct. Lavest ligger Kalundborg med 4,3 pct. og Samsø med 4,8 pct.

Lønmodtagere omfattet af lønkompensation  april 2020

23. juni 2020 - Nr. 244

Hent som PDF

Næste udgivelse: Ingen planlagt

Alle udgivelser i serien: Lønmodtagere omfattet af lønkompensation

Kontakt

Thomas Thorsen, tlf. 23 69 94 27

Statistik­dokumentation

Beskæftigelse for lønmodtagere (md.)

Del sidens indhold
Femdobling af korte udgående udvekslingsophold

23. juni 2020

Antallet af korte udgående udvekslingsophold fra Danmark til andre lande er femdoblet fra 1.200 udvekslingsophold i 2010 til 6.400 udvekslingsophold i 2019. Derimod har der ikke været den store ændring i de indgående udvekslingsophold fra et andet land til Danmark, som varede op til og tre måneder fra 2010 til 2019.

Udvekslingsstuderende  2018/2019

23. juni 2020 - Nr. 243

Hent som PDF

Næste udgivelse: 17. maj 2021

Alle udgivelser i serien: Udvekslingsstuderende

Kontakt

 Alexander Erik Friisnæs, tlf. 

Kilder og metode

Et udvekslingsophold er defineret som et meritgivende studie- eller praktikophold i udlandet for korte, mellemlange og lange videregående ordinære uddannelser. Udvekslingsopholdet skal være afsluttet i perioden 1. september til 31. august.Indgående udvekslingsophold dækker over studerende der kommer fra udlandet og tager en del af deres uddannelse på en dansk uddannelsesinstitution. Udgående udvekslingsophold dækker over studerende indskrevet på danske uddannelsesinstitutioner, som tager til udlandet som en del af deres uddannelse

Vis hele teksten »
« Minimer teksten
Statistik­dokumentation

Udvekslingsstuderende

Del sidens indhold
Kommunerne modtager flere underretninger

22. juni 2020

Når en borger eller offentligt ansat er bekymret for en ung eller et barns velbefindende eller udvikling har vedkommende pligt til at underrette kommunen. Kommunerne modtog 137.986 underretninger om børn og unge i 2019. Det er en stigning på 10.232 underretninger fra 2018 til 2019. Antallet af underretninger er steget hvert år siden statistikken blev udgivet første gang for 2015. Den største årlige stigning i antallet af underretninger skete fra 2016 til 2017, hvor antallet af underretninger steg med 13.107.

Underretninger om børn og unge  2019

22. juni 2020 - Nr. 240

Hent som PDF

Næste udgivelse: 16. august 2021

Alle udgivelser i serien: Underretninger om børn og unge

Kontakt

Marko Malic, tlf. 51 70 56 95

Kilder og metode

En underretning er det skriftlige dokument, som en borger sender til kommunen, og som omhandler borgerens bekymring omkring et barn 0-17 år eller et ufødt barns trivsel eller udvikling. Statistikken omfatter data for 2015-2021 fra landets kommuner, der har indsendt og godkendt data om underretninger.  

Vis hele teksten »
« Minimer teksten
Statistik­dokumentation

Underretninger om udsatte børn og unge
Lidt færre offentligt beskæftigede i første kvartal

22. juni 2020

Omregnet til fuld tid faldt beskæftigelsen i offentlig forvaltning og service med 400 ansatte fra fjerde kvartal 2019 til første kvartal 2020, hvilket svarer til et fald på 0,1 pct. Den offentlige beskæftigelse er dermed faldet de seneste to kvartaler efter en periode på næsten tre år med uafbrudt stigende offentlig beskæftigelse. Den offentlige beskæftigelse i første kvartal er kun i begrænset omfang påvirket af COVID-19 nedlukningen fra midten af marts. Se afsnittet om Særlige forhold ved denne offentliggørelse for betydningen af COVID-19. Alle tallene i denne artikel er beregnet på grundlag af betalte timer omregnet til fuld tid og korrigeret for sæsonudsving.

Beskæftigelse i offentlig forvaltning og service (kvt.)  1. kvt. 2020

22. juni 2020 - Nr. 241

Hent som PDF

Næste udgivelse: 21. september 2020

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Forbrugertilliden stiger kraftigt

22. juni 2020

Den samlede forbrugertillid for juni måned ligger på minus 3,1. Dette resultat er baseret på svar fra hele indsamlingsperioden, der forløb frem til 17. juni. Pga. ny fase af genåbningen af Danmark, som statsministeren meldte ud 9. juni, har vi ligesom i marts, april og maj måned valgt at offentliggøre resultaterne af svarene op til hhv. efter denne dato. For indsamlingsperioden frem til 8. juni lå forbrugertilliden på minus 3,6, hvorimod forbrugertilliden for indsamlingsperioden 9.-17. juni, lå på minus 1,8. Af det samlede antal svar er 76 pct. indløbet i den første delperiode mod 24 pct. i den anden delperiode. Resultaterne for den anden delperiode er altså baseret på en mindre stikprøve og derfor behæftet med større usikkerhed end for den første delperiode. Næsten alle underligende indikatorer, som forbrugertilliden beregnes på, har bidraget til en stigning i forbrugertilliden. Undtagelsen er forbrugerens vurdering af Danmarks nuværende økonomiske situation, som stadigvæk trækker forbrugertilliden nedad. Stigningen af den samlede forbrugertillid skyldes hovedsageligt forbrugernes vurdering af Danmarks økonomiske situation om et år, samt en stigning i købelysten. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  juni 2020

22. juni 2020 - Nr. 238

Hent som PDF

Næste udgivelse: 23. juli 2020

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold